**MOKYMO SUTARTIS**

2022 m. rugpjūčio 31d. Nr. \_\_\_\_\_\_

Klaipėdos Vydūno gimnazija (toliau – Gimnazija), juridinio asmens kodas 190910382, esanti Sulupės g. 26, LT-93219 Klaipėda, atstovaujama direktoriaus Arvydo Girdzijausko, veikiančio pagal Klaipėdos Vydūno gimnazijos nuostatus, patvirtintus Klaipėdos miesto savivaldybės tarybos 2013 m. spalio 24 d. sprendimu Nr. T2-264, viena šalis ir prašymą pateikęs asmuo (toliau – Mokinys),

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefonas, el. paštas)

kita šalis, sudaro šią Mokymo sutartį (toliau – Sutartis).

**I. SUTARTIES OBJEKTAS**

1. Gimnazijos ir Mokinio susitarimas dėl mokymo pagal pagrindinio ugdymo programą (kodas 201001001) grupinio mokymosi kasdiene forma ir sąlygų pagal galimybes tenkinti jo(os) saviraiškos poreikius sudarymo.

**II. SUTARTIES ŠALIŲ ĮSIPAREIGOJIMAI**

2. Gimnazija įsipareigoja:

2.1. užtikrinti kokybišką ugdymą ir pagrindinio išsilavinimo įgijimą;

2.2. sudaryti saugias ir sveikas ugdymosi sąlygas, higienos reikalavimus atitinkantį mokymosi krūvį;

2.3. organizuoti ugdymo procesą pagal Bendrųjų programų ir Gimnazijos ugdymo plano reikalavimus;

2.4. ugdomojoje veikloje proporcingai derinti bendrąjį ugdymą, kultūrinį ugdymą, estetinį lavinimą ir kūrybinę veiklą;

2.5. ugdyti Mokinius humanizmo dvasioje, diegiant dorovines, pilietines, tautines bei patriotines nuostatas, pagarbą tėvams ir savo kultūriniam identitetui;

2.6. objektyviai ir nešališkai vertinti Mokinio mokymosi pasiekimus ir pažangą pagal galiojančią mokyklos vertinimo sistemą;

2.7. sudaryti galimybes Mokiniui užsiimti Gimnazijoje prasminga veikla visą darbo dieną vykdant Gimnazijos meninio ir kultūrinio ugdymo, kitas neformaliojo vaikų švietimo programas, tarpdalykinės integracijos projektus;

2.8. leisti Mokiniui naudotis biblioteka, skaitykla, sporto sale laisvu nuo pamokų metu.

2.9. teikti informaciją Mokinio tėvams (globėjams, rūpintojams) apie vaiko ugdymo ir ugdymosi pasiekimus, pažangą, lankomumą, elgesį ir apie Sutarties įsipareigojimų vykdymą ne mažiau kaip tris kartus per mokslo metus tėvų susirinkimų metu;

2.10. teikti Mokiniui pedagoginę psichologinę, socialinę pedagoginę, specialiąją pedagoginę, prireikus specialiąją ar medicinos pagalbą;

2.11. sudaryti sąlygas Mokiniui dalyvauti Gimnazijos savivaldoje;

2.12. tvarkyti ir naudoti Mokinio asmens duomenis teisės aktų nustatyta tvarka;

2.13. teikti papildomas, Mokinio pageidaujamas ir teisės aktais reglamentuotas, paslaugas;

2.14. gerbti Mokinį kaip asmenį, nepažeisti jo teisių ir teisėtų interesų, laiduoti Mokinio asmenybės galių plėtotę;

2.15. išduoti reikalingus dokumentus per tris darbo dienas po Sutarties nutraukimo, jos pasibaigimo ir atsiskaitymo su Gimnazija įstaigos tarybos nustatyta tvarka;

2.16. organizuoti žalingų įpročių prevenciją, drausti Gimnazijoje vartoti tabaką, alkoholį ir kitas psichiką veikiančias medžiagas, prekiauti jomis, platinti šia tema nelegalią literatūrą, spaudinius. Riboti pašalinių asmenų patekimą į Gimnaziją;

2.17. vykdyti kitas Gimnazijos nuostatuose, kituose teisės aktuose nustatytas funkcijas, sutartyje prisiimtus įsipareigojimus.

3. Mokinys (jo tėvai (globėjai, rūpintojai) įsipareigoja:

3.1. užtikrinti punktualų ir reguliarų Gimnazijos lankymą, nevėluoti, susirgus, tą pačią dieną apie tai informuoti klasės vadovą, praleistų pamokų pateisinančius dokumentus klasės vadovui pateikti pirmąją dieną grįžus į gimnaziją;

3.2. stropiai mokytis, sąžiningai atlikti užduotis, dalyvauti Gimnazijos organizuojamuose tyrimuose, laikyti mokymosi pagal Bendrąsias programas pasiekimų patikrinimus ir įgyti atitinkamą išsilavinimą;

3.3. pasirinkti dorinio ugdymo dalyką (tikybą arba etiką), užsienio kalbą, ugdymo programas papildančius modelius;

3.4. apsirūpinti individualiomis mokymosi priemonėmis;

3.5 nesinaudoti Gimnazijos patalpose ir teritorijoje mobiliojo ryšio priemonėmis;

3.6. kiekvieną dieną stebėti mokymosi pasiekimus, pažangą, lankomumą ir kitą informaciją elektroniniame dienyne. Prie elektroninio dienyno jungtis asmeniniu kodu ir slaptažodžiu;

3.7. iki einamojo mėnesio 20 d. sumokėti Klaipėdos miesto savivaldybės tarybos nustatyto dydžio mokesčius už Gimnazijoje teikiamas, teisės aktais reglamentuotas papildomas paslaugas;

3.8. laiku informuoti Gimnaziją apie pasikeitusias teisės aktais nustatytų teisių į mokesčių lengvatas sąlygas, pedagogines problemas, pageidavimus, Sutarties vykdymą, dalyvauti anketinėse apklausose ir teikti pasiūlymus dėl Gimnazijos veiklos;

3.9. apie Gimnazijos keitimą pranešti ne vėliau kaip per 30 d. iki planuojamo Sutarties nutraukimo;

3.10. nuolat dėvėti Gimnazijos nustatyto pavyzdžio Mokinio uniformą.

3.11. atsiskaityti su Gimnazija įstaigos tarybos nustatyta tvarka 5 darbo dienas iki Sutarties nutraukimo, jos pasibaigimo;

3.12. laikytis Gimnazijos Mokinio elgesio taisyklių, Gimnazijos nuostatuose nustatytų pareigų, gerbti mokytojus ir kitus Gimnazijos bendruomenės narius, nepažeisti jų teisių ir teisėtų interesų;

3.13. aktyviai dalyvauti Gimnazijos savivaldoje;

3.14. teikti asmens duomenis, taip pat duomenis apie šeimą, sveikatą, laiku informuoti Gimnaziją apie duomenų pasikeitimus ir leisti duomenis tvarkyti teisės aktų nustatyta tvarka;

3.15. pasitikrinti sveikatą ir pateikti Gimnazijai reikiamą pažymą, pradedant mokytis ir vėliau kiekvienais metais iki rugsėjo 15 d.;

3.16. neskleisti kitų asmenų privatumą pažeidžiančios informacijos virtualioje erdvėje;

3.17. talkinti Gimnazijai, organizuojant renginius, tvarkant ir turtinant aplinką, ieškant rėmėjų, reprezentuojant Gimnaziją;

3.18. leisti save fotografuoti bei nuotrauką (portretą ar kitą atvaizdą) demonstruoti Gimnazijos stenduose, interneto svetainėje, taip pat spausdinti Gimnazijos metraštyje ar kituose Gimnaziją reprezentuojančiuose leidiniuose bei elektroninėje erdvėje;

3.19. atlyginti Gimnazijai padarytą žalą teisės aktais nustatyta tvarka;

3.20. laikytis Sutartyje prisiimtų įsipareigojimų ir kitų Gimnazijos vidaus tvarką reglamentuojančių dokumentų reikalavimų.

4. Mokinys (jo tėvai (globėjai, rūpintojai) neprieštarauja, kad:

4.1. mokinys su Gimnazijos mokytojais vyktų į ekskursijas, parodas, pažintines ir koncertines keliones;

4.2. esant būtinybei, mokiniui Gimnazijoje ar išvykos metu, būtų suteikta medicininė pagalba;

4.3. Gimnazijoje būtų vykdomi periodiniai sveikatos patikrinimai;

4.4. siekiant užtikrinti mokinių saugumą, Gimnazijoje gali būti patikrinti mokinio asmeniniai daiktai (kuprinė, spintelė, drabužių kišenės).

**III. SUTARTIES TERMINAS**

5. Sutartis įsigalioja nuo jos pasirašymo dienos ir galioja iki Mokinys baigs pagrindinio ugdymo programos II dalį (II gimnazijos klasę).

**IV.** **SUTARTIES KEITIMO NUTRAUKIMO PAGRINDAI IR PADARINIAI**

6.Atskiru šaliųsusitarimu Sutartis gali būti pakoreguota. Sutarties pakeitimai ir papildymai įforminami papildoma sutartimi ar priedu, kuris yra neatsiejama šios Sutarties dalis.

7. Sutartis laikoma nutraukta vienai iš šalių pareiškus apie jos nutraukimą arba grubiai pažeidus Sutarties sąlygas.

8. Jei Gimnazija, dėl objektyvių priežasčių negali Mokiniui, kuris mokosi pagal privalomojo švietimo programas, užtikrinti psichologinės, specialiosios pedagoginės, socialinės pedagoginės ar specialiosios pagalbos, tai ji, suderinusi su mokinio tėvais (globėjais, rūpintojais), Klaipėdos pedagogine psichologine tarnyba bei Klaipėdos miesto savivaldybės administracijos vaiko teisių apsaugos skyriumi, gali siūlyti Mokiniui pereiti mokytis į kitą mokyklą ir nutraukti Sutartį atskiru šalių susitarimu.

9. Gimnazija gali vienašališkai nutraukti Sutartį ir Mokinį perkelti į kitą mokyklą Lietuvos Respublikos vaiko minimalios ir vidutinės priežiūros įstatymo nustatytais pagrindais ir tvarka.

10.Ginčai dėl ugdymo proceso organizavimo, Gimnazijos veiklos, Sutarties sąlygų pažeidimo sprendžiami Gimnazijos taryboje, atskirais atvejais, dalyvaujant Klaipėdos miesto savivaldybės administracijos Ugdymo ir kultūros departamento Švietimo skyriaus atstovui, arba apskundžiami įstatymų nustatyta tvarka.

**V. PAPILDOMOS SĄLYGOS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sutartis sudaryta dviem vienodą juridinę galią turinčiais egzemplioriais (po vieną kiekvienai šaliai).

Sutinku, kad mano sūnus (dukra) ar (globotinis) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pasirašytų šią sutartį. (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvų (globėjų, rūpintojų) atstovo vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

2020 08 31

**Sutarties šalių parašai:**

Gimnazijos direktorius \_\_\_\_\_\_\_\_\_\_\_\_\_\_\_\_\_\_\_\_\_ Arvydas Girdzijauskas (parašas)

Mokinys (-ė) \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)